cyanic-selkie/wikianc huggingface dataset:
קנדומבלה
השפעת על חיי היומיום בסלבדור, בירת באהיה
לקנדומבלה אין ספרי קודש. העקרונות והתאוריות שלו צריכים להיות מוטבעים בחיי היומיום כדי להתקיים. אין פער בין טבעי לעל-טבעי, בין קודש לחול. האנושי והעל-אנושי אינם כה רחוקים. הם חודרים זה אל זה ויכולים להפוך אחד לשני. לאלים יש תכונות אנושיות ואנשים מסוימים משאילים את גופם לאלים כדי לאפשר לישויות הרוחניות להצטרף לקהילה האנושית. אין גם חוסר המשכיות בין כוחות הטבע (אלים) לבין בני האדם מכיוון שכוחות הטבע מועברים לממדי אנוש כך שהאנשים יכולים לתקשר אתם ואף להשפיע עליהם.
טקסי חגיגות האלים
הקריאה המוזיקלית: אשו אינו המתווך היחיד בין בני האנוש לאלים, כך גם שלושת תופי הקנדומבלה. רום (rum) הגדול ביותר, רומפי (rumpi) הבינוני ולה (le) הקטן ביותר. אין אלו תופים רגילים: הם נטבלו במים הקדושים של הכנסייה, יש להם סנדקים, ניתן להם שם, ונר שלם נישרף עד תום לפניהם. התופים "אוכלים" כל שנה דם של תרנגולת ואת המטעמים שמכינים ממנה שמים לפניהם ליום שלם שיספיקו "לאכול". בכלים אלו יש משהו מהאלוהי ולא ניתן למכור אותם ואף לא להלוות לטקסים מיוחדים. על ידי המוזיקה שלהם בלבד ניתן להוריד את האלים לגוף המאמינים. פרט לתופים יש גם את אג'ידאוי (agidavi), מקלות אותם מכים אחד כנגד השני ואגוגו (agogô) פעמון שמאיץ את "רכיבת האלים על סוסיהם": כניסת האלים לגוף המאמין.
טקסי הקבלה
האדם המקבל את הייעוץ יידרש לעיתים לבצע פעולות מסוימות בעלי משמעות סימבולית. לדוגמה אדם הרוצה להצליח במשימה יידרש לבצע תנועות סמליות של הסרת מכשולים מדרכם, כשהתנועות המסוימות מתורגמות לעולם רוחני או אנרגטי ואז פועלות חזרה בעולם האמפירי של פעולות אנושיות.
פילוסופיה דתית
היחס הזה לחושים גרמו שבניגוד לנצרות הקלאסית התפיסה לגבי מינית שונה, המיניות לא נחשבת כבעלת משקל בהיבטים דתיים. הנזילות בזהות ובנטייה המינית היא גדולה יחסית, ואין חשיבות מוסרית כפי שהיא קיימת בצרות או ביהדות, ישנה הפרדה בין טוב לרע במין, וכן אלה, אך לא קיים בו ממד הגשמיות החטא כפי שיש בדתות האחרות.
נורברט נאכטוואי
תארים
עם איינטרכט פרנקפורט:
תת-חבורה פרו-נורמלית
בתורת החבורות, תת-חבורה H של חבורה G היא פרו-נורמלית אם כל תת-חבורה 'H הצמודה לה ב-G, צמודה לה כבר בתת-החבורה הנוצרת על ידי H ו-'H. כל תת-חבורת סילו היא פרו-נורמלית.
נוסחת נויברג
הנוסחה
נוסחת נויברג היא: MP=(N/n)*(mp+1)-1. מקראה:
MP = מספר ה-Match Points המשוקלל
יעקב יהושע פלק
תולדות חייו
במחלוקת בין ר' יונתן אייבשיץ ור' יעקב עמדין צידד באחרון, בניגוד לעמדת רוב תושבי עירו, ונאלץ לעזוב בשנת 1751 (כמה מכתבים בעניין אליו וממנו הודפסו בספרי הפולמוס הרבים שהוציא ר' יעקב עמדין. בשנים האחרונות נמצא כתב החרם על רבי יהונתן אייבשיץ ששלח לפרנסי קהילות אה"ו, בכתב ידו. מכתב התגובה של הפרנסים ששללו את ההאשמות, הודפס בספר לוחות עדות שהוציא ר' יהונתן אייבשיץ). כתב השגות על לוחות עדות בחיבור בשם חרבות צורים.
חיבוריו
כאמור, בהקדמה לספרו, הסביר שאת הספר כתב לאחר הנדר להמשיך בדרכו של אבי סבתו של אביו בספר 'מגיני שלמה' ולפרש את כל השאלות של בעלי התוספות על פירוש רש"י בש"ס.
החרם הערבי
מרוקו
ב-22 בדצמבר 2020 ההשתתפות המרוקאית בחרם על ישראל בוטלה בשנית בעקבות הסכם ישראל-מרוקו וחידוש היחסים בין המדינות.
מדינות נוספות
עם זאת, כל אותן מדינות עדיין נחשבות למתונות ביחסן לישראל לעומת שאר מדינות ערב. אל על טסה לעיתים קרובות בשטחה האווירי של עומאן, בנוסף לכך קומורו אף מאפשרת לישראלים להיכנס לשטחה.
בד סטרץ'
בד סטרץ' פותח כתוצאה מהמאמץ לייצר סיבים מבוססי נאופרן, שבעקבותיו החל שיווקם, בשנת 1958, של בדים גמישים כגון ספנדקס. בדי סטרץ' מפשטים את עיצוב הבגד. הם שימשו תחילה בבגדי ים ובחזיות, ובאמצע שנות ה-80 של המאה ה-20 החלו גם מעצבי אופנה להשתמש בהם. מתחילת שנות ה-90 נעשה בהם שימוש נרחב בבגדי ספורט.
טלסקופ החלל PLATO
PLATO (ראשי תיבות של Planetary Transits and Oscillations of stars; בתרגום מאנגלית: מעבר כוכבי לכת ותנודות של כוכבים) הוא טלסקופ חלל עתידי של סוכנות החלל האירופאית במסגרת תוכנית חזון קוסמי (משימה בקטגוריה בינונית) בחקר החלל. הטלסקופ צפוי להתחיל את משימתו בחלל בשנת 2026 ולהיות משוגר באמצעות המשגר סויז לנקודת לגראנז' L2 בין כדור הארץ לשמש, אורך המשימה מתוכנן ל-6 שנים. היעוד המרכזי של טלסקופ החלל PLATO הוא לגלות ולאפיין כוכבי לכת חוץ שמשיים באמצעות פוטומטריה. כוכבי לכת בהם הטלסקופ עתיד להתמקד הם כוכבי לכת סלעיים החגים סביב כוכבים מסוגים ננס אדום, ננס צהוב ותת-ענק, בהם ייתכנו מים במצב צבירה נוזלי.
רב-לשוניות
אדם רב־לשוני
ישנן אבחנות בין סוגים שונים של רב-לשוניות: הראשונה מתארת מצב של שליטה ושימוש בשתי שפות שונות או יותר, הנרכשות באופן טבעי מרגע הלידה. בדרך כלל השפה בבית היא שפת המיעוט, השפה בחוץ היא שפת הרוב.
טירת ריבו
היסטוריה
הטירה הורחבה באופן משמעותי בשנת 1445. היא הייתה בבעלות משפחת דה בובו, מייסדי הטירה, עד לסוף המאה ה-17. לאחר מכן הוא היא הייתה תחת בעלויות שונות ושימשה בין היתר כחווה. הצייר פייר ברנו התגורר בטירה בשנים 1960–1992. בשנת 1991 השטח נרכש על ידי משפחת לניה. הם פעלו לשיפוץ המבנה ושטחים נלווים ובשנת 2000 היא נפתחה לציבור.
רב-לשוניות
אדם רב־לשוני
שתי הקבוצות נותנות תשומת לב רבה לשפה הדבורה בסביבה שבה הם גדלים, והם מבחינים מוקדם יחסית שתשומה זו משתנה בהתאם לזהותו של הדובר, לעיתוי ולמיקום שבהם דברים נאמרים. וכמו הילדים החד-לשוניים, ילדים דו-לשוניים, נוטים לדבר בשפה שבה משתמשים אנשים סביבם. תופעת הדו-לשוניות מתקיימת בשתי צורות עיקריות: רכישה בו זמנית של שתי שפות או יותר ורכישה ברצף, כלומר שפה שנייה שנרכשת לאחר שפת האם.
קהילה רב־לשונית
בחברות רב־לשוניות, לא כל הדוברים הם בהכרח רב־לשוניים (יש לשים לב להבחנה בין שתי המשמעויות של המושג אשר נעשתה בתחילת ערך זה). כאשר כמעט כל הדוברים הם רב־לשוניים, ניתן לסווג את הקהילה בהתאם לחלוקה הפונקציונלית של השפות:
אליהו אגסי
ביוגרפיה
בתקופת טרום קום המדינה הוא שימש בתפקידים הבאים, בהם פעל לקירוב הפועל הערבי להסתדרות: בין האישים איתם פעל בתקופה זו ניתן למנות את אבא חושי ומיכאל אסף, וכן יצר קשרים עם המנהיגות הערבית של הכפרים באזור חיפה והגליל.
ספריו
אגסי ליקט, תרגם וערך מאות סיפורי ילדים של עדות המזרח ושל ערביי ארץ-ישראל, פרסמם בעיתוני-ילדים בעברית ובערבית, וקיבץ חלק מהם בארבעה ספרים. חלק מהסיפורים נכללו בספרי הלימוד של משרד החינוך, וכ-150 מהם נשמרו בארכיון הסיפור-העממי (אסע"י) בראשותו של פרופסור דב נוי.
ארנסט בוש
ארנסט וילהלם ברנהרד בוש (בגרמנית: Ernst Wilhelm Bernhard Busch; 6 ביולי 1885 – 17 ביולי 1945) היה גנרל-פלדמרשל גרמני במהלך מלחמת העולם השנייה.
מלחמת העולם השנייה ואחריתו
במרץ 1945 נקרא שוב לשירות והועמד בראש קבוצת ארמיות H. ביחד עם ארמיית הצנחנים הראשונה של קורט שטודנט ניסה לבלום את התקדמותו של הפילדמרשל מונטגומרי אל תוך גרמניה. הוא נכנע למונטגומרי ב-3 במאי 1945 ונלקח לשבי באנגליה שם מת ב-17 ביולי 1945. גופתו נטמנה בבית העלמין הגרמני בסטפורדשייר.
לודולוגיה
לודולוגיה, או חקר המשחקים, הוא תחום מחקר העוסק בניתוח טקסטים של משחקי מחשב ווידאו באופן אקדמי על בסיס תאוריות מתחומים אחרים, למשל פסיכולוגיה וסוציולוגיה. תחום הלודולוגיה מנסה לנתח את המשחקים על-פי עיצובם הגרפי, עלילתם ותפקיד השחקן בעולם הווירטואלי. הלודולוגיה מתייחס אל משחקי המחשב כמוצר תרבותי שווה ערך למוצרים תרבותיים אחרים כמו קולנוע, פילוסופיה, וספרות.
מהו משחק מחשב?
קלואה (1961) ראה במשחק גורם בעל תרומה מרכזית לחיים החברתיים ולהיווצרותן של קבוצות בחברה ואף הוסיף להגדרה כמה מאפיינים לכל המשחקים. הם פעילות חופשית, פעילות נבחנת, לא ודאית, הנשלטת על ידי מערכת חוקים משל עצמה, המשחקים מלווים במודעות לקיומה של מציאות אחרת, זו שחווים המשחקים בחיי היום-יום. יחד עם זאת, ההבחנות של ג'ספר ג'ול בתזה שלו מ-1999:"a clash between game and narrative" מאפשרות לראות כי משחקי הווידאו והמחשב חורגים מההגדרה הפורמלית של משחק, ונכנסים למצבי גבול וגם לתחומים שלא נחשבים משחק. מה שמאיר ביתר חשיבות על התרומה הפוטנציאלית של הלודולוגיה למחקר התאורטי והסוציולוגי.
בעיות ומטרות הלודולוגיה
עוד טענה היא שעל מנת לחקור לעומק יש צורך בהתנסות ביצירת משחקים, כאשר גם כאן היחס של הלודולוגיסטים למשחקים כאל יצירות תרבות כגון: קולנוע, פילוסופיה או ספרות, הביאה למסקנה שיש מקום גם למחקר תאורטי גרידא.
אפקט קולידג'
תאוריה שהוצעה על ידי ביולוג אבולוציוני מנסה לקשור את האפקט לעובדה שהזכר בטבע מנסה לפזר את זרעו כמה שיותר. בהתייחסו לנקבה, הציע שלעומת הזכר הנקבה זקוקה לקרקע כמה שיותר יציבה ובטוחה על מנת לגדל את דור ההמשך. עם זאת, חשוב לציין שגם הנקבה שותפה לדפוס העלייה בגירוי המיני כאשר היא מקיימת יחסי מין עם פרטנר חדש. סימוכין לנקודת מבטו האבולוציונית ניתן למצוא במחקרים רבים המראים שיונקות בטבע נוהגות להזדווג עם כל זכרי השבט בשעה שהן מבייצות, זאת במטרה להפוך את דמות האב הביולוגי של צאצאן עמומה. בדרך זו יוצרת הנקבה תחושה של אחריות אבהית שבטית כלפי הצאצא שלה, ומסייעת להבטיח את הישרדות הצאצא ואת המשך קיום השושלת. למעשה, אפילו פרי הרבעה שהזרע שלהם נאסף במכונה, מגיעים לשפיכת זרע מהירה יותר כאשר המכונה שאליה התרגלו מועברת למקום חדש.
הפטריוט
הפטריוט הוא קברט סאטירי מאת חנוך לוין שנכתב ב-1982 כתגובה למלחמת לבנון הראשונה.
יעקב ישראל איפרגן
ביוגרפיה
רשות המיסים קבעה שסך של 43.5 מיליון ש"ח שקיבל איפרגן בשנים 2003–2014 הוא הכנסת עבודה שלו החייב במס הכנסה. בערעור בפני בית המשפט המחוזי בתל אביב נפסק שכ-13.5 מיליון ש"ח מתוך סכום זה הועבר כתרומות לעמותות שהקים, ולכן הסכום החייב במס הוא 30 מיליון ש"ח.
פואטייה
ימי הבינים
המיקום האסטרטגי של העיר היה גורם מכריע בקרבות רבים שחלקם אף שינה מגמות היסטוריות למשל:
טכנולוגיית חלל
אמנם הם עדיין בשימוש היום בחלליות וטילים, יישומים פרוזאיים יותר, כגון ניטור מרחוק (באמצעות טלמטריה) של חולים, מפעלי מים, תנאי הכביש וכדומה, אך השימוש הנרחב במחשבים עולה בהרבה על יישומי חלל מבחינת הכמות והן מבחינת המגוון של היישומים.
חסידות ביאלא
במהלך הדורות נקראה החצר בשמות שונים (פארציווא, מעזריטש, לובלין, שדליץ, לברטוב) על פי מקומות מגוריהם של אדמו"רי החצר, אך לאחר השואה חזרה החצר להיקרא ביאלא.
הדור הראשון
האדמו"ר נפטר בשנת ה'תרס"ה (1905), והותיר אחריו ארבעה בנים, ששימשו כולם אדמו"רים במקומות מגוריהם. דברי תורתו נדפסו בספרים: "דברי בינה" על התורה ומועדים, ו"ישרי לב" על שבת.
הדור השלישי
לאחר כניסת הנאצים לשדליץ במסגרת פלישתם לפולין ב-1939, נמלט רבי יחיאל יהושע עם בני משפחתו לשטחי פולין שכבשה ברית המועצות במסגרת הסכם ריבנטרופ–מולוטוב והוא הוגלה לסיביר. בשנת תש"ב עלו חלק מילדיו ארצה במסגרת עליית ילדי טהראן ובשנת ה'תש"ז עלה הוא עצמו לישראל והשתקע בתל אביב-יפו. בשנת ה'תשט"ו העתיק את מקום מגוריו לירושלים שבה הקים את בית מדרשו ברחוב יוסף בן מתתיהו. חסידיו הקימו בית מדרש וישיבה בבני ברק. בראשות הישיבה עמד בנו הרב דוד מתתיהו רבינוביץ, ובמשך תקופה קצרה גם הרב ראובן פיין.
יחסי אורוגוואי–קנדה
סחר
ב-2014 הסחר שבין קנדה לאורוגוואי הוערך בשווי של 162 מיליון דולר אמריקאי. הייצוא הקנדי העיקרי לאורוגוואי כלל ציוד חקלאי, טורבינות גז וכימיקלים שונים. הייצוא האורוגוואי לקנדה כלל בעיקר בשר קפוא ואוכמניות. מספר חברות קנדיות גדולות פועלות גם מאורוגוואי ונכנסו לשוק האורוגוואי.
יחסי צרפת–קוסובו
יחסים פוליטיים
במשך שנים רבות מילאה צרפת תפקיד חשוב במציאת פתרון לסוגיית מעמדה של קוסובו. בהתאם לכך, שר החוץ והאיחוד האירופי הצרפתי ברנאר קושנר היה הנציג המיוחד של האו"ם לעניין קוסובו כאשר האו"ם השתלט על סרביה ביוני 1999. מעורבות זו, אזרחית וצבאית כאחד, נמשכה מאז, תוך קידום הדמוקרטיזציה, עמידה על זכויות כל הקהילות ובמיוחד של הקהילה הסרבית, כיום מיעוט גדול במדינה, והתקרבות לאירופה. נוכחות צרפת נותרה די משמעותית בקרב UNMIK ו-KFOR, עם למעלה מ-2,000 חיילים מתוך סך של 16,000 (כלומר המדינה השנייה בגודלה).
אנדראה דאנדולו
ב-25 בינואר 1348 נפגעה ונציה ברעית אדמה קשה, ורבים מבתי העיר נהרסו.
עקיבא ברקין
עקיבא בַּרקין (13 באוקטובר 1934 – 31 באוגוסט 2014) היה במאי קולנוע ומורה לקולנוע ישראלי, מייסד סינמטק תל אביב.
יחסי הודו–הרפובליקה המרכז-אפריקאית
סיוע חוץ
הרפובליקה המרכז-אפריקאית והודו חתמו על מזכר הבנות (MoU) במרץ 2010 להקמת מרכז טכנולוגיית מידע (IT) למצוינות בבנגי. ב-3 בספטמבר 2010, הם חתמו על מזכר הבנות להקמת שתי תחנות למידה במסגרת פרויקט חינוך מחשבים חור בקיר. שתי התחנות נפתחו ב-31 באוגוסט 2011. במסגרת פרויקט הרשת האלקטרונית הפאן-אפריקאית, הודו הקימה בבנגי קישוריות טל-חינוך, טלרפואה וקישוריות VVIP.
בית דיק
משפחת דיק
אברהם דיק (1848-1917), אב המשפחה הגיע לישראל מקווקז. החברה שבבעלותו נוסדה בחיפה בשנת 1878. החברה עסקה במכלול של תחומים ובעיקר בייבוא ציוד חקלאי והייתה לתקופתה מהגדולות בארץ.
טימותיאוס הוא בנה של אנה לנגה (1843-1930) אחותו של דיק. גוטליב שומכר הוא בעלה של מריה לבית לנגה, אחותו של טימותיאוס.
תיאור המבנה
מול הבית שכן בעבר מלון "כרמל" של משפחת קרפט.
בת שבע כרם
השפעת הפגמים הגנטיים והשפעתם על תפקודו של הגן
כרם שבה לישראל ב-1990, שנה אחרי גילוי הגן, והקימה באוניברסיטה העברית את המרכז הגנטי ל-CF. במסגרת מחקריה מצאה את הפגמים הגנטיים שגורמים ל-CF ביהודים וערבים והתחילה לחקור את ההשפעה של הפגמים האלה על תפקוד הגן. היא מצאה שהפגמים של חולי ה-CF בין יהודים וערבים שונים מהעולם, בעולם התגלו למעלה מ-1600 פגמים ואילו בארץ רק כ-20 מתוכם, זאת בגלל המבנה הייחודי של האוכלוסיות היהודית והערבית. באמצעות הזיהוי של הפגמים עורכים היום בדיקות לזיהוי ואיבחון של החולים, בדיקות לזיהוי נשאים (אם הזוגות שניהם נשאים יכולים לאתר עוברים שלוקים במחלה ולעשות הפלה); ועורכים גם הפריה חוץ-גופית (זיהוי עוברים בריאים והחזרתם לרחם האם), טיפול הנפוץ בקרב דתיים ובעלי פוריות נמוכה.
ו-Lancet.
אדריאן ברודי
אדריאן ניקולס ברודי (באנגלית: Adrien Nicholas Brody; נולד ב-14 באפריל 1973) הוא שחקן קולנוע ומפיק קולנוע יהודי-אמריקאי. זכה לפרסום רב כאשר גילם את התפקיד הראשי בסרט "הפסנתרן" (2002) של רומן פולנסקי, שעליו זכה בפרס האוסקר והיה לשחקן הצעיר ביותר שזכה באוסקר על תפקיד ראשי. ברודי הוא גם האמריקאי השני (לאחר כריסטופר למברט) שזכה בפרס סזאר לשחקן הטוב ביותר.
יעקב אלחנן ליטוינסקי
האחים ליטוינסקי
בניו, מוריס (משה), אמיל (עמנואל) וריימונד עזבו את ארץ ישראל למצרים בעת גירוש יפו (1914), שם התוודעו לברון פליקס דה מנשה, בתיווכו עסקו במסחר ענף ואף היו ספקים לצבא הבריטי. עם חזרתם של מוריס ואמיל לארץ בתום מלחמת העולם הראשונה (ריימונד נסע לצרפת), רכשו אדמות בשרון ובתל אביב ובהן 1,700 דונם מאדמות הכפר סקיה עליהם הוקם מתחם תל ליטוינסקי (תל השומר), שם התכוונו להקים עיר על שם אביהם.
BTR-60
שירות קרבי
בשרות ברית המועצות אפשר למנות את סכסוך הגבולות הסיני-סובייטי (1969), את מלחמת אפגניסטן שהתחוללה בין 1979 ל-1988, את מלחמת אבחזיה בין 1992 ל-1993 ואת מלחמת צ'צ'ניה הראשונה בין 1994 ל-1996 והשנייה בין 1999 ל-2009.
אורי בשן
קריירה
בפברואר 2009 היה שותף ללחן, לעיבוד ולהפקה המוזיקלית בשיר "ימים טובים עלינו", סינגל חדש של אביו, יגאל בשן.
רב יהודה
רב יהודה היה בן הדור השני של האמוראים בבבל, תלמיד מובהק של רב ושל שמואל, ומאות מאמרים שלהם מובאים על ידי רב יהודה בתלמוד. אביו, רב יחזקאל, נמנה אף הוא עם החכמים. תלמידיו של רב יהודה, רבה בר נחמני, רב יוסף ורבי זירא, היו גדולי הדור הבא של האמוראים.
הקמת הישיבה בפומבדיתא
התלמוד מציין כביטוי לסמכותו של רב יהודה את העובדה שברשותו הוחזק ה"שופר", ומפרשי התלמוד דנים בטיבו ותפקידו של שופר זה. רש"י הציע שני פירושים: האחד - שופר ששימש לתקיעות ביום שישי אחר הצהריים, סמוך לכניסת השבת, כדי להזכיר ולהודיע על כניסת השבת. בעלי התוספות דחו פירוש זה, וקיבלו את פירושו השני של רש"י, שהובא באגרת רב שרירא גאון שלפיה מדובר היה בשופר ששימש מעין קופת צדקה לצורכי ישיבת פומבדיתא. ה"שופר", כדברי התלמוד, הוחזק בביתו של רב יהודה, ראש הישיבה, ומשם עבר, אחרי פטירתו, לביתו של רבה, ואחריו לרב יוסף, לבית אביי ולבסוף לביתו של רבא.
תורתו והנהגותיו
מתורתו של רב יהודה מובאים בתלמוד מאמרים רבים, שמספרם מגיע למאות, והם עוסקים בהלכה ובאגדה, ובתחומי משנֶה רבים הנוגעים אליהם; ואף בענייני הטבע והוויות העולם. ברוב מאמריו ציין רב יהודה ממי מרבותיו למד אותם.
תפילה וברכות
רב יהודה התייחס בכובד ראש לתפילה, והיה מכין את עצמו אליה. הוא נהג להתקשט בבגדים נאים לכבוד התפילה, והיה מתפלל בכוונה. היה מכין עצמו לפני תפילתו בחזרה על נוסח התפילה, מפני שהיה מתפלל אחת לשלושים יום בשל טרדתו בתלמודו.
יחסו לארץ ישראל ולבבל
רב יהודה סבר שלגלות בבל חשיבות מיוחדת ואמר, בשם רבו שמואל:. רש"י מפרש כי הסיבה היא לפי שבבל הייתה מקום תורה, והיו בבבל ישיבות המרביצות תורה תמיד. תלמידיו של רב יהודה, רבה ורב יוסף, הוסיפו על תחומי האיסור, ואמרו שגם בתוך בבל יש מקומות עדיפים: "אפילו מפומבדיתא לבי כובי" (לגור שם - רש"י). מאמר נוסף בהקשר זה - "אמר רב יהודה: כל הדר בבבל - כאילו דר בארץ ישראל, שנאמר: הוי ציון המלטי יושבת בת בבל".
המכללה האקדמית ספיר
המרכז ללימודי חוץ והמשך
חטיבות המרכז:
דורל רייט
קריירת תיכונים
רייט נולד בלוס אנג'לס שבקליפורניה, וגדל בעיר לונדייל הסמוכה. בשנת 2003 עבר ללמוד ב"תיכון סאות' קנט" אשר במערב קונטיקט, המוכר בשל אקדמיית הכדורסל שלו, בה שיחקו בשנים הבאות שחקני NBA רבים כגון אנדריי בלאטץ', אייזיאה תומאס, דיון וייטרס ומוריס הארקלס. בעונתו היחידה בקבוצת התיכון רשם רייט ממוצעים של 29.4 נקודות, 14.0 ריבאונדים ו-5.8 חסימות למשחק. במהלך אותה שנה הודיע שילמד באוניברסיטת דה-פול שבשיקגו, אילינוי, אולם בסופו של דבר בחר להירשם לדראפט ה-NBA מבלי ללמוד באוניברסיטה.
קריירת משחק
לקראת עונת הועבר לפילדלפיה 76', במסגרת טרייד משולש בו הייתה מעורבת גם ניו אורלינס הורנטס. בעונתו היחידה בפילדלפיה קלע רייט 9.2 נקודות בממוצע למשחק.
תרזה הקדושה מלוס אנדס
חייה
תרזה פופולרית למדי וכ-100,000 צליינים עולים לרגל אל קברה בלוס אנדס מדי שנה. תרזה היא הקדושה הראשונה של צ'ילה וכן הכרמליתית הראשונה מחוץ לאירופה שהוכרזה כקדושה. היא פופולרית במיוחד בקרב נשים ואנשים צעירים.
רלף בגנולד
במלחמת העולם השנייה
רלף בגנולד חזר והתגייס לצבא בפרוץ מלחמת העולם השנייה. ב-1940, והוא בן 44 שנים, הקים יחד עם גרעין מחבריו למסעות במדבריות מצרים ולוב את "קבוצת המדבר ארוכת הטווח"  המהוללת, שפעלה מאחורי קווי האויב במערכה במדבר המערבי. הכרת השטח ומיומנויות הנהיגה בשטחים חוליים ובתנאי מדבר, שרכשו בגנולד ואנשיו (הראשונים לצלוח את "ים החולות הגדול" ברכב מנועי בתקופה שקדמה למלחמה), מילאו תפקיד חשוב במבצעי הצבא הבריטי בחזית צפון אפריקה. ביולי 1941 מונה בגנולד לתפקיד סגן קצין קשר ראשי של זירת המזרח התיכון, ולאות הוקרה על הקמת הקמא"ט עוטר בדרגת קצין במסדר האימפריה הבריטית (OBE). בקיץ 1944 פרש מהשירות הצבאי בדרגת בריגדיר.
מחקר מדעי
במסעותיו המדבריים הִרבה בגנולד להתעניין בתופעות של תנועת חולות, ובשובו לביתו ב-1935, אחרי השחרור מהשירות הסדיר, התמקד בחקר תהליכי הסעה והשקעה רוּחית במעבדות הקולג' האימפריאלי בלונדון, שם יצר מנהרת רוח לניסויו. ספרו הראשון בנושא זה, "הפיזיקה של חול נישא ברוח ושל חוֹליוֹת מדבריות" , שראה אור ב-1941, נחשב לספר יעץ בתחומו. בתום המלחמה חזר לעבודתו המדעית בתחום הגאומורפולוגיה של חוֹליוֹת (ובתוך כך אף הציע מודל ל"חולות המזמרים"). בשנות ה-50 וה-60 התרכז בחקירת תנועת סדימנטים בנוזלים. במהלך מחקריו אלה פיתח בגנולד את הנוסחה הקרויה על שמו – "Bagnold formula", המשמשת בתחומים של מכניקת זורמים וגאולוגיה. דבֵקותו של בגנולד במחקר מדעי לא פחתה עם השנים, וגם בשנות ה-90 לחייו פרסם חיבורים מדעיים.
קישורים חיצוניים
מסע הסקר של משלחת בגנולד ב-1929–1930 במדבר מצרים-לוב (49:12 דקות)
הנס פון אוהיין
עבודה עם היינקל
הדיקן שתחתיו עבד פון אוהיין רשם מכתב המלצה לארנסט היינקל, באותם הזמנים היה מהנדס מטוסים מפורסם בגרמניה. במכתב הוא כתב והסביר על רעיונותיו המהפכניים של פון אוהיין ליצור זן חדש של מנועים להנעת מטוסים. היינקל התרגש מהרעיון ורצה לראות את עבודתו של פון אוהיין בעצמו. זמן קצר לאחר מכן, היינקל וצוות מהנדסים והנדסאים מוכשרים הגיעו לאוניברסיטת גטינגן על מנת לבחון את הדגם של פון אוהיין. המומחים אומנם קבעו כי המנוע שתכנן ובנה פון אוהיין לעולם לא יוכל להניע מטוס, אך עם זאת העיקרון שעליו בנוי המנוע הוא נכון ואפילו יכול לעבוד.
לאחר המלחמה
לאחר המלחמה פון אוהיין הגיע לארצות הברית כחלק ממבצע "פייפרקליפ", שמטרתו הייתה הבאת מדעני טילים נאצים לעבוד תחת ממשלת ארצות הברית ולפתח את תוכנית החלל שלהם. עם הגעתו לארצות הברית הוא מונה לעבוד כמפתח בחיל האוויר האמריקאי. שם התקדם וקידם רבות את חיל האוויר האמריקאי.
HIV
מקור והתפשטות הנגיף
הסברה המקובלת נכון לעשור הראשון של המאה ה-21, היא שה-HIV הוא וריאציה של מספר נגיפים דומים אשר תוקפים קופי אדם. בנקודה כלשהי בשנות ה-50 של המאה ה-20 נוצרה מוטציה בנגיף הקופי, שאפשרה לו להדביק בני אדם. ההדבקה הראשונה התרחשה באפריקה, והמחלה התפשטה לאיטה ביבשת זו במשך עשרים השנים הבאות. תמורות פוליטיות וחברתיות באפריקה של שנות ה-70, כולל נדידה גדולה של תושבים ממרכז אפריקה אל מזרחה, תרמו להפצת הנגיף.
מגפת האיידס היא פנדמית (מגפה כלל-עולמית); נכון לתחילת המאה ה-21, ברוב המוחלט של המדינות המגפה אינה מראה כל סימן של ירידה בתפוצתה. מעריכים כי נכון ל-2003 למעלה מ-40 מיליון אנשים ברחבי העולם נושאים את הנגיף ; כ-27 מיליון מתו ממחלות הקשורות לאיידס; שיעור החולים במחלה במדינות העולם השלישי מהווה כ-90% מכלל החולים בעולם ; במדינות המערב קיימת יציבות יחסית במספר החולים. לאחר ירידה מסוימת במספר החולים באמצע שנות ה-90, חלה עלייה מחודשת בתחילת המאה ה-21.
עמידות בפני איידס
ה-HIV נקשר באופן כימי לכמה קולטנים הנמצאים על גבי ממברנת הלימפוציט. אצל אנשים מסוימים חלה מוטציה בגן המקודד לייצור אחד הקולטנים (אשר תפקידו לקלוט כימוקינים), CCR5, ולפיכך הקולטן אינו מיוצר בגופם. העדר הקולטן אינו גורם לתופעות שליליות, והיכולת החיסונית של האדם אינה נפגמת. לעומת זאת, דווקא העדר הקולטן באנשים אלו מקנה להם עמידות בפני איידס; הנגיף אינו מסוגל להיצמד אצל אנשים אלה לממברנת הלימפוציטים, ולפיכך הם אינם יכולים לחלות במחלה.
טיפולים תרופתיים כנגד הנגיף HIV
את הקוקטייל ניתן לקחת גם כ"טיפול מונע" מיד לאחר הדבקה פוטנציאלית. התרופות אמורות לתקוף את הנגיפים כשמספרם בגוף עדיין נמוך ובכך למנוע הדבקה. הדעות בנוגע ליעילות הטיפול חלוקות, וההמלצות הגורפות של הרופאים הן שאין להסתמך על טיפול זה ולהשתמש בו כתחליף ליחסי מין בטוחים. למרות זאת, מומחים ישראלים לטיפול בנגיף דיווחו בשנת 2018 על מגמה של עליה של במקרי ההידבקות בשנה, כשכל שנה המספר העולה בכ-400 חולים חדשים, ומייחסים את העלייה הזו לשאננות שהחלה להתפתח בקרב צעירים בעקבות פריצות הדרך בטיפול בנגיף.
מפתח ציבורי
הגדרה בסיסית
ישנם כמה מודלים תאורטיים להערכת ביטחון מערכת הצפנה אסימטרית. באופן לא פורמלי בביטוי "קשה מאוד" מתכוונים שניסיון לנחש את המפתח הפרטי מתוך המפתח הציבורי עם מיטב האלגוריתמים הידועים יהיה בסיבוכיות גבוהה מעבר ליכולת המחשוב הנוכחית עם שולי ביטחון מניחים את הדעת. זו תכונה יסודית של מערכת הצפנה אסימטרית ומכאן נובע שמה. מסיבה זו המקבל בוב יכול לשלוח לאליס ללא חשש את מפתח ההצפנה באמצעות ערוץ תקשורת פתוח שניתן לציתות על ידי כל אחד. הדרך היחידה לפענח מסר שהוצפן עבור בוב עם המפתח הציבורי שלו היא לדעת מהו מפתח הפענוח המתאים שברשותו. ההנחה היא שרק בוב יודע מהו כי הוא נשמר בסוד ולעולם אינו נשלח ברשת פתוחה. המפתח הפרטי נקרא מהיבט תאורטי "דלת צונחת" מכיוון שהוא מאפשר קיצור דרך למקבל כדי לחשב את הפונקציה ההופכית של פונקציית ההצפנה החד-כיוונית ולפענח את המסר המוצפן ביעילות.
ביטחון
טרם ניתנה הוכחה פורמלית לכך שפונקציה חד-כיוונית אכן קיימת, הוכחה כזו בהכרח תשליך על פתרון בעיה מתמטית ארוכת שנים מתורת הסיבוכיות שנקראת P=NP, מה שלא סביר כלל שיקרה. לכן הדרך המקובלת להתייחס לפונקציה חד-כיוונית היא במונחים של יעילות חישובית. מועמדת טובה לפונקציה חד-כיוונית היא פונקציה כזו שכדי לחשב את הפונקציה ההופכית שלה ללא ידיעת המידע הנסתר נדרשת עוצמת מחשוב וזמן ביצוע כאלו שאינם מעשיים כלל. ורק בחלוף הזמן אם חרף מאמצים מרובים של מומחים רבים לא נמצאה דרך יעילה להפוך את הפונקציה, היא נחשבת בטוחה לשימוש וככל שעובר הזמן היא צוברת אמון רב יותר.
אורי בשן (אלבום)
בשן כתב את המילים והלחנים לכל שירי האלבום, למעט מילות השיר שברצועת האלבום האחרונה, שנכתבו על ידי ויסטן יו אודן ותורגמו על ידי בשן.
יש לי גלידה
יש לי גלידה הוא שיר ילדים עברי קצר ממקור רוסי. זהו שיר עממי ידוע, בעל גרסאות מילים שונות, אך כותבו המקורי אינו ידוע.
פרנץ קורין
קורות חיים
קורין בא ממשפחה יהודית. אביו היה קארל זכריה קורין ( 1794–1868 ) ואמו אנה גוטליב. סבו, אהרון חורין, היה רב מפורסם בעיר ארד. פרנץ קורין למד משפטים בחו"ל ובבודפשט. לאחר סיום לימודיו וקבלת רישיונו כעורך דין התיישב בארד, שם עבד מטעם האופוזיציה וערך את העיתון הפוליטי "מישור" ועסק גם במשפטים. כחסיד המרכז-שמאל נבחר כחבר לפרלמנט ההונגרי בשנת 1867, והשתתף באופן פעיל בדיוני הבית, בעיקר בעניינים המשפטיים. הוא היה חבר בוועדות להתקנת תקנות בחוק התעשייה ותקנות הביניים לפרוצדורה הפלילית . משנת 1872 היה חבר פרלמנט לסירוגין במרכז-שמאל ובמפלגה הליברלית. משנת 1884 היה יו"ר ועדת החסינות בפרלמנט. לקראת סוף המאה ה-19 התנצר ונבחר לחבר בבית העליון של הפרלמנט ההונגרי לכל ימי חייו.
נזיבאייבסק
גאוגרפיה
נזיבאייבסק ממוקמת במערבו של מחוז אומסק, בשטחה של ערבת אישים. העיר נחתכת לשני חלקים על ידי מסילת רכבת שמחברת את טיומן עם אומסק. המרחק לאומסק בנסיעה דרך כביש הוא 210 קילומטר.
היסטוריה
בשנת 1913 בקו החלה תנועת רכבות. לקראת מלחמת העולם הראשונה נזיבאייבסקיה הפכה למרכז כלכלי-מסחרי חשוב של אזור חקלאי רחב. יחד עם התפתחות מסחרית-כלכלית גדלה גם אוכלוסיית המקום.
אגם מלאווי
הפארק הלאומי של אגם מלאווי
נוכחות אנושית התקיימה בפארק בתקופת הברזל במאה ה-4 וכף מקליר היה אתר חשוב בסחר בשנהב ובעבדים.
בן קינגסלי
קריירה
תפקידו הראשון של קינגסלי בקולנוע היה תפקיד משנה של אחד הנבלים במותחן בשם "המפתח הוא פחד" (1972) על פי ספרו של אליסטר מקלין, במשך עשור לאחר מכן שיחק בתפקידים שונים בתיאטרון ובטלוויזיה (לרבות הופעה בפרקים של אופרת הסבון "קורוניישן סטריט") עד שזכה לפריצה כאשר לוהק לתפקיד הראשי, תפקידו של מהאטמה גנדי, בהפקת הענק "גנדי" (1982), תפקיד שזיכה אותו בפרס אוסקר לשחקן הטוב ביותר.
בעונה השישית של סדרת הטלוויזיה "הסופרנוס" הופיע קינגסלי בתפקיד עצמו, בפרק בו מנסים המאפיונרים גיבורי הסדרה ללהק אותו לסרט אותו הם מפיקים.
אליצור יבנה
היסטוריה
בעונת 2015/2016 שיחקו בקבוצה שני זרים - ג'ונתן בולוק וכריס גאסטון, המתאזרח פלין קליימן, אבי פוגל, יריב עמירם, גיא אוד, יוני דוד, תומר לוי, אוראל לוי ומיכאל זלמנוביץ. המאמן אוהד יתום סיים את עבודתו במהלך העונה לאחר סדרת הפסדים ואת מקומו תפס המאמן עמי נאווי שכבר אימן ביבנה בעבר. בסיום אותה עונה נשרה אליצור יבנה לליגה הארצית אחרי תשע עונות בהן שיחקה בליגה הלאומית.
באטמן: האביר האפל חוזר
עלילה
עלילת הסיפור מתרחשת בעתיד דיסטופי בגות'אם סיטי. עבר עשור מאז באטמן נראה לאחרונה. השנה עצמה אינה מפורטת, אך נשיא ארצות הברית הוא בן-דמותו של רונלד רייגן והמלחמה הקרה עדיין בעיצומה. כל גיבורי-העל נאלצו לפרוש הן עקב צו ממשלתי והן עקב יחס עוין מצד האוכלוסייה. רק סופרמן ממשיך עוד לפעול, בכפוף לשליטת הממשלה. ברוס ויין פרש מרצונו מהלחימה בפשע אחרי מותו של ג'ייסון טוד, רובין השני. בהיעדר גיבורי-על הפשע שוב שולט בעיר, וכנופיה הקוראת לעצמה "המוטאנטים" מטילה את חתיתה על גות'אם סיטי.
חזרתו של אויב ותיק גורמת לברוס ויין בן ה-55 לעטות שוב את חליפת העטלף ולפעול כבאטמן. למרות שויין מימן את שיקומו של הארווי דנט כולל ניתוח פלסטי לתקן את מחצית פניו המעוותת, השיקום נכשל ודנט חוזר לאישיותו של דו-פרצוף ולחיי הפשע. בסופו של דבר, באטמן עוצר את דו-פרצוף, אך האוכלוסייה איננה מקבלת את מעשיו ומתווכחת האם לנטילת-החוק-לידיים של באטמן יש מקום בחברה. התקשורת משחקת תפקיד גדול בסיפור, כאשר סיפור העלילה נקטע בידי מבזקי חדשות וויכוחים בין עורכים, עיתונאים ופובליציסטים על פעולותיו של באטמן והאירועים השונים שמתרחשים בסיפור.
ביקורות
הרומן הגרפי זכה בפרס ה-Comics Buyer's Guide של שנת 1986 לסיפור הקומיקס הפופולרי ביותר. ב-2005, טיים מגזין בחר בסיפור כאחד מעשרת הרומנים הגרפיים הטובים ביותר שנכתבו אי-פעם.
מילטון בביט
חייו
ב-1958 התפרסם שמו של בביט שלא בטובתו בשל מאמר בכתב העת הפופולרי "היי פידליטי". השם שנתן למאמר, "המלחין כמומחה" שונה, ללא ידיעתו או הסכמתו, ל"למי אכפת אם אתה מאזין?". כעבור למעלה מ-30 שנה ציין בביט, כי בגלל אותה "כותרת וולגרית עד עלבון" גדול פי כמה הסיכוי, שיזהו אותו "כמחבר 'למי אכפת אם אתה מאזין?' מאשר כמחבר מוזיקה, שלה אולי תרצה ואולי לא תרצה להאזין." (בביט 1991,)
פבל קוהוט
ביוגרפיה
קוהוט נולד בפראג, צ'כוסלובקיה, ושם גם סיים את לימודיו בגימנסיה הריאלית בשנת 1947. באותם ימים היה עדיין קומוניסט מושבע. הוא היה חבר ה-ČSM (איגוד הנוער הצ'כוסלובקי) וחבר איחוד הסופרים הצ'כוסלובקים עד אמצע שנות השישים, שאז עזב את האיחוד בשל אי-הסכמתו עם הנטייה התרבותית-פוליטית של האיחוד.
בשנת 1968 נבחר קוהוט ליושב ראש סניף פראג של המפלגה הצ'כית הקומוניסטית, והיה לאחד הקולות הבולטים בתמיכתם באביב של פראג. בשנת 1969 סולק משורות המפלגה. בשנות השבעים החלו לצנזר את יצירותיו - עובדה שהעמיקה עוד יותר את האיבה שרחש לשלטון.
קוהוט בעברית
בעברית ראו אור ספריו "רעיונותיה של קלרה הקדושה" (Nápady svaté Kláry), שאף עובד לסרט "קלרה הקדושה" על ידי הבמאי ארי פולמן; ו"ספר לבן" (Bilá kniha). שניהם תורגמו על ידי דב קווסטלר.
קורבן עולה ויורד
קורבן עולה ויורד בהלכה, הוא חיוב שחייבה התורה את העובר על שלוש עבירות מסוימות, להביא קורבן לבית המקדש לשם כפרה על חטאו, כשערכו של הקורבן משתנה ("עולה ויורד") לפי מצבו הכלכלי של החוטא: בהמה, שתי ציפורים, או מנחת סולת. חיוב זה נמנה על ידי מוני המצוות כמצוות עשה.
2048 (ספר)
ארצות הברית
חוששת מפלישה למרחבי המחייה הרחבים והריקים שלה, ופועלת לשמור על:
ג'יימס נייסמית'
ג'יימס נייסמית' (באנגלית: James Naismith; 6 בנובמבר 1861 – 28 בנובמבר 1939) היה רופא, תאולוג, מורה וממציא קנדי, שנודע בעיקר בזכות המצאת משחק הכדורסל בשנת 1891. על שמו קרוי היכל התהילה של הכדורסל.
האלפים הדרומיים
חלקים נרחבים מהאלפים הדרומיים נכללים בשטחם של פארקים לאומיים. בהם הפארק הלאומי אאורקי/הר קוק, הפארק הלאומי הר אספיירינג והפארק הלאומי ווסטלנד. חלקים נרחבים מהאלפים מכוסים על ידי כ-360 קרחונים, הבולטים בהם: קרחון טסמן, קרחון פוקס וקרחון פרנץ ג'וזף. שמם של האלפים הדרומיים ניתן להם ב-23 במרץ 1770 על ידי מגלה הארצות ג'יימס קוק למרות שהם התגלו יותר ממאה שנה קודם לכן על ידי ההולנדי אבל ינזון טסמן.
רוני אנקונה
ביוגרפיה
אנקונה הופיעה שבע פעמים בשעשועון הטלוויזיה "QI". באוקטובר 2006 זכתה בפרק בעונה הרביעית ("Dictionaries"). בנובמבר 2008 זכתה בפרק בעונה השישית ("Family"). בינואר 2010 זכתה עם קבוצת הנשים יחד עם סנדי טוקסוויג.
בעונות השלישית והרביעית של סדרת הטלוויזיה "סקינס" הופיעה אנקונה בתפקיד אמן של קייטי ואמילי פיץ'. ב-2009 שיחקה בסדרה "הופ ספרינגס" של ערוץ BBC1. ב-24 ביולי 2009 הופיעה בתוכנית האירוח "The One Show", וב-16 באוקטובר אותה שנה השתתפה שוב בתוכנית יחד עם אליסטר מקגוון.
חסידות וורקא
חסידות ווּרקא היא חצר חסידית שנוסדה בעיירה וורקא בפולין על ידי רבי יצחק מוורקא, תלמידו של רבי שמחה בונים מפשיסחה. ממשיכות דרכה של חסידות וורקא הן חסידות אלכסנדר, חסידות אמשינוב וחסידות סטריקוב הממשיכות להתקיים עד היום.
ממשיכי חסידות וורקא
את מקומו של רבי דב בעריש מביאלה שנפטר בשנת תרל"ו, מילא רבי יחיאל דנציגר בנו של רבי שרגא פייבל דנציגר. הוא התיישב בעיירה אלכסנדר וממנו המשיכה שושלת אדמו"רי אלכסנדר שהייתה אחת החסידויות הגדולות בפולין קודם השואה וקיימת עד היום. לאחר פטירתו בי"ד בשבט תרנ"ד, מילא את מקומו בנו רבי ירחמיאל ישראל יצחק דנציגר, מחבר ספר "ישמח ישראל" ועם פטירתו כעבור שש שנים בא' בשבט תר"ע התפצלה החסידות כאשר רובן של החסידים קיבל את הנהגת בנו רבי שמואל צבי דנציגר, וחלק מיעוט בחר ברבי אהרן צבי לנדא מביאלה בנו של רבי דב בעריש מביאלה שכיהן כאדמו"ר בעיירה סטריקוב. לאחר פטירת רבי אהרן צבי מילא את מקומו אחיו רבי אלימלך מנחם מנדל לנדא אבי שושלת סטריקוב. כמו כן כיהן בנו של רבי אהרן צבי, רבי מנחם מנדל, בסודלובצה (סלדוביץ).
עינת גלזר-זרחין
עינת גלזר-זרחין (נולדה ב-2 בנובמבר 1963) היא עורכת קולנוע ישראלית. היא הישראלית בעלת שיא הזכיות בפרס אופיר לעריכה הטובה ביותר. זכתה בשבעה פרסים כעורכת עד כה.
בריאות הציבור
בריאות הציבור היא תחום ברפואה המוגדר כמדע והאומנות של מניעת מחלות וקידום בריאות בבני אדם באמצעות מאמץ מאורגן ובחירה מושכלת של חברה, ארגונים, קהילות ציבוריות ופרטיות ופרטים בודדים. בחינתה של בריאות האוכלוסייה והאיומים עליה מהווים את הבסיס לבריאות הציבור. כ־"ציבור" בהקשר בריאות הציבור מגדירים: קבוצת אנשים, כפר שלם, או אזור, או מדינה, או יבשת או מספר יבשות, כשמדובר במגפה (פנדמיה). במונח "בריאות" מתכוונים לבריאות גופנית, בריאות נפשית וכן רווחה חברתית.
היסטוריה מוקדמת
כבר בתקופה הרומאית הבינו שמן הראוי לסלק פסולת אנושית לצורכי בריאות הציבור באזורים עירוניים. הרופאים בסין העתיקה פיתחו סוג של חיסון כנגד אבעבועות שחורות בעקבות מגפה שפרצה בסביבות 1000 לפנה"ס. אדם שהיה ללא המחלה יכול להשיג מידה מסוימת של חסינות נגד אבעבועות שחורות על ידי שאיפת הקרום היבש שנוצר סביב נגעים של אנשים נגועים. כמו כן, היו מחסנים ילדים על ידי הרכבת חומר מוגלתי מתוך פצע על אמות ידיהם שלהם.
תוכניות בריאות הציבור
לורה אנדרקו, פרופסור באוניברסיטת ג'ורג'טאון ומנהלת המרכז לבריאות ילדים ולסביבה, בהעירה על פרקטיקות בבריאות הציבור, אומרת בהרצאתה בתגובה להצעה לאסור על חומר ההדברה כלורפיריפוס כלהלן: מרבית הממשלות מכירות בחשיבותן של תוכניות בריאות הציבור להפחתת שכיחותן של מחלות, נכות, השפעות הזדקנות ועוד מצבי בריאות פיזית ונפשית שונים. ברם, שירותי בריאות הציבור מתוקצבים בדרך כלל באופן בנחיתות משמעותית ביחס לשאר התקציבים הממשלתיים וביחס לתקצוב הכולל של הרפואה. בתוכניות בריאות הציבור נעשו צעדים משמעותיים לקידום בריאות בתחום מתן חיסונים, לרבות מיגור מחלת האבעבועות שחורות, מחלה אשר הטרידה את האנושות מזה אלפי שנים. ארגון הבריאות העולמי (WHO) מזהה תפקודי ליבה של בריאות הציבור ובריאות כללית שכוללות:
יישום יעיל של אסטרטגיות שיפור
אסטרטגיה חשובה לשיפור בריאות הציבור, היא קידום הרפואה המודרנית תוך הנהגת נייטרליות מדעית ומדיניות מסע הפרסום בבריאות הציבור, כפי שהומלצה על ידי ארמנדה סולורזנה (Armanda Solorzana), דרך חקר מאבק הפרסום של "קרן רוקפלר" בנושא תולעי קרס במקסיקו בשנת 1920. סולורזנה טוען כי מדיניות בריאות הציבור, לא צריכה לעסוק אך ורק בשיקולים פוליטיים או כלכליים. שיקולים פוליטיים עלולים לגרום לפקידות הממשלתית להסתיר מעיני הציבור את המספרים האמתיים של אנשים המושפעים על ידי מחלה מסוימת באזורי הבחירה שלהם, למשל בזמן בחירות קרבות. לכן, נייטרליות מדעית בביצוע מדיניות בריאות הציבור היא קריטית; היא עשויה להבטיח מענה לצרכים הטיפוליים בלי קשר לתנאים הפוליטיים והכלכליים.
השירותים הנכללים לציבור במסגרת מרבית לשכות הבריאות כוללים
אימות חתימת רופא ישראלי לצורכי מסמכים מחוץ לישראל, אשפוז קשישים במוסדות סיעודיים, השלמת חיסונים לתלמידים, ועדות רפואיות לעובדי מדינה, חיסון נגד כלבת לעובדי וטרינריה, מכשירי שיקום וניידות, סיוע בהתאמת תנאי דיור לאנשים המוגבלים בניידות, פניות ותלונות במזון, שחזור פנקס חיסונים, תביעה לפיצוי נפגעי גזזת, אישור למעבר בין קופות חולים ללא נוכחות המועמד למעבר, פניות ותלונות בנושא מזון, הוצאת צו לאשפוז כפוי וטיפול כפוי בפסיכיאטריה – בוגרים, ועדה רפואית לניידות, פניה ללשכת הבריאות לאחר פגיעה מבעל חיים (כלבת), חיסונים לסטודנטים למקצועות הרפואה והבריאות, מתן תעודת זכאות להירשם בקופת חולים עבור קטין בלתי מבוטח הנמצא בישראל, סיוע ברכישת ציוד ראשוני למגורים לאוכלוסיית נפגעי נפש, תהליך הוצאת הודעת פטירה וקבלת רישיון קבורה, תהליך קבלת סל שיקום.
תואר ראשון בבריאות הציבור
מוסדות הלימוד: לימודי תואר ראשון בבריאות הציבור נלמדים במכללות שונות כמו: המכללה האקדמית אשקלון,
ממשלת בריטניה
ממשלת בריטניה שולטת בפועל בממלכה המאוחדת וכן במספר שטחים תלויים אשר אינם מהווים חלק מהממלכה המאוחדת ובהם הטריטוריות הבריטיות שמעבר לים ואיי התעלה.
אוטומו סורין
חייו
אוטומו היה מעוניין לחזק את קשריו עם הפורטוגזים ולשכנעם למקם את מרכז המסחר שלהם ביפן בעיר הנמל פונאי, הבירה של בונגו (כיום העיר אויטה). הוא שמע כי האדם הנערץ על הפורטוגזים, המיסיונר הישועי פרנסיסקו חאווייר, שוהה בימאגוצ'י ושלח לו הזמנה לבקר בפונאי. בספטמבר 1551 התקבל חאווייר על ידי הפורטוגזים בנמל של פונאי בתהלוכה ובמטחי תותחים שהרשימו את השליט בן ה-22. בין השוהים על הספינות של הפורטוגזים היה גם ההרפתקן ומגלה הארצות פרנאו מנדש פינטו, והוא השאיר תיאור מפורט של המפגש בין הדאימיו לחאווייר ושל הוויכוחים התאולוגים בין חאווייר לנזירים הבודהיסטים בפונאי בספרו "מסעות". מפונאי הפליג חאווייר בחזרה למלאקה ומשם לגואה שבהודו מרכז השלטון הפורטוגזי במזרח אסיה.
לקראת אחרית ימיו התעמת סורין עם הדאימיו של בית שימאזו, המשפחה היחידה שעדיין שלטה על שטחים משמעותיים בקיושו. סורין והדאימיו של בית ריוזוג'י פנו לטויוטמי הידיושי בבקשה שיעזור להם לעצור את התפשטות שימאזו לשטחם. בתחילה, לאחר שסורין קיבל תשובה שלילית, הכריז בית שימאזו מלחמה על אוטומו, הביס את סורין ובני בריתו בקרב מימיגאווה, וכבש את פונאי. ב-1587 החל הידיושי את מערכת קיושו שבה כבש את האי כולו, בעזרת אוטומו ומשפחות נוספות שהצטרפו לשורותיו.
סמל אלסקה
תיאור הסמל
סביב החותם מופיעה הכתובת "סמל מדינת אלסקה", וכן ציור של דג וכלב ים המסמלים את בעלי החיים במדינה ואת חשיבות הדיג בכלכלת המדינה.
ברל רפטור
ביוגרפיה
בת זוגו סוניה (לבית גרובר) הייתה ממייסדות קיבוץ יגור שליד חיפה ודודתו של השר וחבר הכנסת לשעבר יוסי שריד (אחותה של אמו של שריד, דובה).
הדבקה רגשית
מחקר על הדבקה רגשית
מחקרים בנושא הדבקה רגשית ניתן למצוא בספרות על היבטים פסיכולוגיים והתנהגות של קהל. למשל, פחד קולקטיבי, גועל או התפרעות. אולם, התופעה נחקרת גם בישויות קטנות יותר כגון קבוצות עבודה, כיתות וסיטואציות של משא ומתן. התופעה עשויה להתרחש גם באינטראקציה בין אדם אחד למשנהו, לדוגמה: כאשר ילד שמח כי מישהו אחר שמח, ועצוב כשהשני עצוב. התופעה של העברת רגשות בין אנשים היא חלק אינטגראלי מטבע האדם. הקשר בין הדבקה רגשית ואמפתיה מעניין, שכן מה שמבחין ביניהם היא היכולת להפריד בין חוויות רגשיות אישיות לחוויות של האחר. זיהוי רגשות והמקור שלהם עוזר בהימנעות מהידבקות רגשית לא רצונית. הדבקה רגשית נחקרה במגוון סיטואציות, בעיקר מכיוון הגורמים הפסיכולוגיים והסוציולוגיים לתופעה.
הלב המסגיר
עלילה
"הלב המסגיר" מסופר על ידי אדם חסר שם, המתעקש כי איננו מטורף, אך סובל ממחלה שמחדדת את חושיו עד כדי שיגעון. שותפו לדירה הוא אדם זקן, בעל עין אחת בהירה, המתוארת בידי המספר כ"עין של עיט". עינו של הזקן מביאה את המספר למצב של אי נוחות ולחץ כה קשים, עד שהוא מחליט לרצוח אותו. המספר מתעקש שאינו משוגע, ומספר כתימוכין לכך על הזהירות והדיוק בהם נקט בעת תכנון הרצח. במשך שבעה לילות, בחצות, נכנס המספר לחדרו של הזקן, ומאיר עם העששית על העין שלו. אך בכל פעם היא סגורה, והמספר מציין כי זאת הסיבה שלא היה ניתן "לעשות המלאכה", מכיוון שאין זה הזקן שהוא שונא, אלא רק את "עינו המרשעת".
ניתוח
"הלב המסגיר" משתמש בשיטת "המספר הלא אמין". זאת אומרת, המספר אינו נייטרלי, אלא חלק מהסיפור - כך שהמאורעות מתוארים מנקודת מבט של אדם משוגע. כשהמספר מתאר את הרצח, הוא מתגאה במעשיו ובדרכי הפעולה שלו, ומביא אותן כהוכחה לשפיותו. אך בפועל, הראיות האלו משמשות למטרה הפוכה - הוכחה לכך שהוא אדם מטורף, חולה נפש, וסובל מסוג מסוים של פרנויה.
פרס פטל הזהב - השחקן הגרוע ביותר
פרס פטל הזהב לשחקן הגרוע ביותר, הידוע גם בשם פרס ראזי (Razzie Award), הוא פרס שנתי הניתן לשחקן הגרוע ביותר של השנה הקודמת במסגרת פרס פטל הזהב.
נאט"ו
התקופה שלאחר תום המלחמה הקרה
בשנת 2007 יחסי רוסיה עם הארגון החלו להתדרדר, בעקבות כוונה ארצות הברית להציב מערכות הגנה נגד טילים בפולין ובצ'כיה. בתגובה הודיע נשיא רוסיה ולדימיר פוטין כי רוסיה משעה את מחויבויותה ל"הסכם הכוחות הקונוונציונליים באירופה". הסכם שנחתם בסוף ימיה של ברית המועצות, בו הוגבלה בין השאר כמות הכוחות והנשק שמותר לצדדים לפרוס בין האוקיינוס האטלנטי במערב לרכס הרי אורל במזרח. ההסכם עודכן ב-1999 אך ובנאט"ו טענו שרוסיה לא מילאה את חלקה בו, מאחר שהמשיכה להחזיק כוחות צבא בגאורגיה ובמולדובה.
בלה
בלה התגבשה בין המאה ה-11 למאה ה-13 והייתה חלק מגוש מדינות אסלאמיות שהתקיימו במה שהיום מרכז-דרום אתיופיה. האסלאם התפשט במדינה והפך לדתה הרשמית הודות לשייח' חוסיין הגדול שהגיע לאזור מחצי האי ערב. לפי ההיסטוריון שיהב אל עומרי, גודל המדינה היה 20 ימי הליכה על 6 ימי הליכה, המדינה הייתה בעלת אקלים נוח יותר משאר שכנותיה וכן אדמתה פורייה מאוד. בתקופתו לבלה היה צבא פרשים של 18,000 איש וחיל רגלים רב מאוד.
הארווי גרנט
הארווי גרנט (באנגלית: Harvey Grant; נולד ב-4 ביולי 1965) הוא כדורסלן עבר אמריקאי ששיחק בליגת ה-NBA. הוא תאום זהה של הוראס גרנט, גם הוא שחקן עבר ב-NBA.
אתלוולף, מלך וסקס
רקע
במחקר קיימת מחלוקת לגבי אתלסטאן, האם היה אחיו הצעיר של אתלוולף או שהיה בנו. צ'ארלס אומאן טוען כי הוא היה אחיו ואילו היסטוריונים מאוחרים יותר כגון דייוויד קירבי ופרנק סטנסון טוענים שהיה בנו וזו הדעה המקובלת בימינו במחקר. הממלכה הדרומית של אנגליה נתווספה לממלכת וסקס לאחר מותו של אתלוולף בשנת 858.
ישראל במלחמת המפרץ
אירועי המלחמה בישראל
הממשלה העיראקית בראשות נשיא עיראק סדאם חוסיין הודיעה עוד טרם הפלישה לארצה, שבמקרה של מלחמה היא תתקיף את ישראל בטילים. מחשש שישראל תותקף בנשק כימי, חולקו לתושביה ערכות מגן שכללו מסכות גז ומזרקי אטרופין. כל משפחה התבקשה להכין בביתה חדר אטום, שבו תשהה בעת מתקפת טילים. יממה לאחר פתיחת מבצע "סופה במדבר", בלילה שבין 17 ל-18 בינואר 1991 הותקפה ישראל בטילי קרקע־קרקע מסוג סקאד בעלי ראש נפץ קונבנציונלי, ששוגרו ממערב עיראק לעבר גוש דן, מפרץ חיפה והנגב.
העיר תל אביב ספגה את שש הפגיעות הראשונות, והשכונות שנפגעו במידה הגדולה ביותר במלחמה היו שכונת התקווה (בה נפגע, בין השאר, המרכז הקהילתי בית דני) ושכונת עזרא. טיל נוסף פגע באזור שדרות רוקח. נפילה אחת הייתה באזור רחוב אלנבי. טילים פגעו גם ברמת גן השכנה שאף סבלה מנזק יחסי גדול הרבה יותר.
פול לוקאס
ביוגרפיה
ב-1965 שיחק בסרט לורד ג'ים בתפקיד סטיין. ב-1962 שיחק בסרט ענוג הוא הלילה וארבעת פרשי האפוקליפסה, ב-1963 שיחק בסרט עליצות באקפולקו לצידם של אלביס פרסלי ואורסולה אנדרס..
אלניה איירמאקי
אלניה איירמאקי (באיטלקית: Alenia Aermacchi) היא חברת-בת איטלקית של תאגיד לאונרדו (לשעבר Finmeccanica) העוסקת בעיקר בייצור כלי טיס. החברה משתפת פעולה בתכנון וייצור כלי טיס עם חברות ותאגידי תעופה וחלל אחרים כמו אמבראר, EADS ו-BAE Systems.
מליסנדה, מלכת ירושלים
שליטה יחידה ופטרונית האמנויות
מלבד בניית המנזרים והעזרה לכנסייה נודעה מליסנדה כפטרונית החשובה ביותר של האמנות בממלכה הצלבנית. היא תמכה אישית באמנים ובסופרים ופעילותה זו הביאה להתפתחות הסגנון הצלבני באמנות של התקופה. דוגמה טובה לסגנון זה ניתן למצוא ב"ספר התהילים של מליסנדה", ספר מזמורים מאויר המציג את הסגנון הצלבני המשלב את האמנות המערב אירופאית יחד עם מוטיבים של הכנסייה המזרחית והאמנות המוסלמית המקומית במלוא תפארתם.
מותה ומורשתה
במשך שנים היה אחד מרחובותיה של ירושלים קרוי על שם מליסנדה. במהלך שנות ה-50 הוסב שמו לרחוב הלני המלכה, במסגרת שינוי שמות רחובות שנקראו על שם גויים לשמות יהודיים. במחצית השנייה של שנות ה-50 עוד שמשו השמות "הלני המלכה" ו"מליסנדה המלכה" לסירוגין, אך במהלך שנות ה-60 דבק השם הלני המלכה ושימש כמעט באופן בלעדי.
ג'ורדן הנדרסון
קריירת מועדונים
לאחר עזיבתו של סגן הקפטן, דניאל אגר, בתחילת עונת 2014/2015, מונה הנדרסון כסגן הקפטן בהיעדרו של הקפטן הראשון סטיבן ג'רארד. ב-29 בנובמבר 2014 הופיע לראשונה כקפטן ליברפול בפריימר ליג במשחק מול סטוק סיטי. ב-2 בדצמבר הגיע ל-150 הופעות במועדון, במשחק זה הוא כבש שער בניצחון 1–3 על לסטר סיטי. הנדרסון שימש כקפטן במרבית משחקי הקבוצה בעונה זו בעקבות פציעות או מנוחה להן זכה ג'רארד.
קונון מולודי
חיים מוקדמים
קונון מולודי נולד במוסקבה בשנת 1922, בנם של מדען ואשתו. אביו מת כשהיה ילד. לדברי בנו של קונון, טרופים מולודי, שכתב ספר על אביו, המודיעין הסובייטי כבר התעניין בנער הצעיר. בשנת 1934, ראש הנ.ק.ו.ד. גנריך יגודה עזר לאמו של קונון להשיג דרכון זר עבורו כדי לצאת לארצות הברית ללמוד בבית הספר בקליפורניה ולגור שם עם דודתו, מורה למחול בשם טטיאנה פיאנקובה. בשנים 1936–1938 הוא נרשם לבית ספר תיכון בברקלי (על פי הביוגרפיה הרשמית שלו שפורסמה על ידי שירות הביון הרוסי, הוא עזב את ברית המועצות בשנת 1932).
הרשעה בבריטניה בריגול
לונסדייל נחשד על ידי MI5 בשנת 1959 לאחר עצה מה-CIA. לבקשת MI5, משרד האוצר נתן אישור לחפש בכספת פרטית בבנק מידלנד ברחוב פורטלנד. בתוך המצת הסתתרה מפת לונדון למקומות להסתרה או איסוף מידע.
רימון בלאן
ביוגרפיה
בלאן פתח את המסעדה הראשונה ברשת של מסעדות קטנות שבבעלותו, "לה פטיט בלאן" (Le Petit Blanc) באוקספורד ב-1996. הוא הצהיר שמטרתו להביא את הפילוסופיה הצרפתית של "אוכל טוב שהכרחי לחיים טובים" לבריטניה. תשוקתו הייתה ליצור ולהגיש אוכל שכל אחד יוכל ליהנות ממנו – "מאנשי עסקים בעלי מודעות ועד לאלו המחפשים מסעדה משפחתית".
בנו, אוליבייה בלאן, עובד כעוזר במאי סדרת הטלוויזיה The Bill בחברת הפקת הטלוויזיה הבריטית Talkback Thames.
לה מנואר או קואט סזון
למסעדה יש שני כוכבים במדריך מישלן האדום והיא בעלת ניקוד של 9/10 במדריך The Good Food Guide. היא כלולה במדריך "השולחנות הגדולים בעולם", כאחת מ-144 המסעדות הטובות בעולם.
אווטאר: כשף האוויר האחרון – ההבטחה
החלק הראשון יצא לאור על ידי חברת ההוצאה דארק הורס קומיקס ב-25 בינואר 2012, החלק השני יצא ב-30 במאי ונכלל ברשימת רבי-המכר של הניו יורק טיימס וב-26 בספטמבר יצא לאור החלק השלישי והאחרון של הספר.
חלק שלישי
בערב, אנג עושה מדיטציה ומתדיין עם רוקו לגבי מה שהיה צריך לעשות. הוא מודה לרוקו על תרומתו בשבילו אך אומר שהעולם שבו חי שונה מהעולם כיום ושחשיבות האנשים שקרובים לליבו עומדת בראש מעייניו ואנג שורף את האבן שבשרשרת של אומת האש. הוא נפגש עם צוקו בבית התה של אירו ומסכם איתו כי למחרת הם ייפגשו עם מלך האדמה על מנת לדון בהגדרת שלטון המושבות כך שלא יהיו תחת אף אחת מהאומות. צוקו ואנג מגלים כי הם חלמו חלום משותף בו אנג הורג את צוקו, אנג מציין כי הוא חושב שראה את אמא של צוקו באותו חלום, צוקו אומר כי כל משלחות החיפוש אחרי אמו ששלח חזרו בידיים ריקות אך אנג אומר לו כי בעולם חדש יש לקחת סיכונים חדשים. לאחר מכן, צוקו מבקש את עזרתה של אזולה במציאת אמו.
תורן
הנוהג הצבאי הוא, שבכל בסיס צבאי, יונף הדגל מדי בוקר ויקופל בערב. בצה"ל נהוג כי אין מורידים את הדגל ביום שישי ואין מניפים אותו בשבת בבוקר, זאת למניעת חילול שבת.
הסכם אקרמן
הסכם אקרמן הוא חוזה דיפלומטי, שנחתם ב-7 באוקטובר 1826 במצודת אקרמן (בחבל בודג'אק באוקראינה של ימינו) בין האימפריה הרוסית לאימפריה העות'מאנית.
ההסכם קבע, כי הוויוודים של נסיכות מולדובה ונסיכות ולאכיה ייבחרו, כל אחד לחוד, על ידי מועצת הבויארים (Sfatul boieresc) שלו לכהונה של שבע שנים, באישורן של שתי המעצמות החתומות על ההסכם. כמו כן הוסכם על נסיגת הצבא העות'מאני משתי הנסיכויות, בהן שהה מאז 1821. (חיילים טורקים נשלחו לאזור באותה שנה כדי לדכא את צבאו של מנהיג פיליקי אטריה, אלכסנדר איפסילנטי ואת מהפכת טודור ולדימירסקו.) כחלק מההסכם הטורקים העבירו לשלטון ולאכיה את נמלי ג'יורג'יו, בראילה וטורנו מגורלה שלגדות הדנובה. עניין נוסף שהחוזה עסק בו היה הבעיה הסרבית: סעיף 5 העניק אוטונומיה לנסיכות סרביה שבשליטה עות'מאנית, השיב לסרבים את השטחים שנלקחו מהם ב-1813, והתיר להם לנוע בחופשיות ברחבי האימפריה העות'מאנית.
צ'יפטיון
צ'יפטיון (באנגלית: Chiptune), המוכרת גם בשמות מוזיקת צ'יפ (Chip music), ומוזיקת 8-ביט (8-bit music), היא מוזיקה המסונתזת בזמן אמת על ידי בקר סאונד, בניגוד למוזיקה המשתמשת בהשמעה של דגימות קול מוכנות מראש. תור הזהב של הסגנון היה מאמצע שנות ה-80 עד שנות ה-90 המוקדמות, כשבקרים כאלו היו הדרך הנפוצה להשמעת מוזיקה במחשבים, בקונסולות משחקים ובמכונות ארקייד.
אתלסטאן, מלך אנגליה
רקע היסטורי
כשנפטר לבסוף אדוארד ב-924, ממלכתו שלטה בכל דרום ודרום-מרכז אנגליה מתעלת למאנש (התעלה האנגלית) ועד נהר האמבר (כלומר קו ליברפול-מנצ'סטר-לידס של ימינו). הוויקינגים המשיכו לשלוט ביורק הנורדית בדרום נורת'מבריה. צפונית לאזור השליטה הדני מלך קונסטנטין השני מבית אלפין, מלך סקוטלנד. במערב המשיכה להתקיים ממלכת ויילס הנפרדת, וכן ממלכת דבלין הדנית מעברו השני של הים האירי.
CodeMonkey (משחק תכנות)
שילוב המשחק בבתי הספר
המשחק מיועד לשימוש בכיתות בבתי ספר. תוכנית הלימודים מותאמת ללמידה מרובת שלבים הנעשית צעד אחר צעד. התוכנית כוללת 20 מערכי שיעור, כל שיעור מיועד ל-45 דקות. השיעורים בנויים משלושה חלקים: מבוא, זמן למשחק ותיקון. המורים מקבלים כלים על מנת שירגישו נוח בתהליך ההוראה. הם יכולים לעקוב אחר התקדמות התלמידים בזמן אמת. המורים פותרים גם כן את השלבים (מלבד בשלבי התחרות הארציים) ואף מקבלים תמיכה טכנית.
אהיל
אהילים מפורסמים
באתר יד ושם יש אהיל שבנה יהויכים מקס דה יונג בעת ששהה במסתור בפריזלנד, הולנד. בני משפחת דה יונג נמלטו לאחר פוגרום ליל הבדולח מגרמניה להולנד והצליחו למצוא מסתור, ובו שהו עד תום המלחמה.
אלכסנדר צקאלו
אלכסנדר יבגנייביץ' צקאלו (באוקראינית: Олександр Євгенович Цекало נולד ב-22 במרץ 1961 בקייב) הוא מוזיקאי, שחקן, שדרן רדיו ומנחה טלוויזיה סובייטי-אוקראיני. מייסד חברת ההפקה Sreda והוא פעיל בטלוויזיה מאז 1986. צקאלו הנחה את התוכניות "דקה של תהילה" ו"ההבדל הגדול" ונחשב למפיק טלוויזיה מוערך ברוסיה, שזכה בשלל פרסים בארצו כדוגמת פרס TEFI של האקדמיה הרוסית לטלוויזיה, פרס APKiT של התאחדות מפיקי הקולנוע והטלוויזיה, פרס גרמופון הזהב ופרס נשר הזהב של האקדמיה הרוסית לקולנוע.
ביוגרפיה
במקביל לקריירה המגוונת בשנות התשעים עסק בניהול קמפיינים פוליטיים, בפרט, בשנת 1991 היה מעורב בבחירות של ראש עיר צרפתית, כתוצאה מכך המועמד שצקלו תמך בו זכה, אף שצקאלו עצמו אינו חושף את זהות הפוליטיקאי שהוא סייע לו.
בנוסף צקאלו הופיע כבמאי ערבי היצירה של איגור קרוטוגו, הנחה את פסטיבל קינוטאבר  קונצרטים של אנג'ליקה וארום (עשה גם סרטון לשיר "איש שריקה") וביים קליפים של אלסו (השתתף גם בהכנת הזמרת לתחרות שירי האירוויזיון, בה הגיעה הזמרת למקום השני). בנוסף, הוא היה המנהל האמנותי של טקס חלוקת פרס TEFI 2006, והשתתף באוונגרד תערוכת האמנים דמיטרי ורובל וויקטוריה טימופייבה "אורגיה של הומניזם", בנוסף, הוא היה מנחה גרסת הקונצרט של CTC ל"מועדון הסטנדאפ של לנינגרד", פרס המגזין "סובאקה" והיה המנחה בחתונותם של הבלרינה אנסטסיה וולוצ'קובה ואיש העסקים איגור וודובין.
יחד עם איוואן אורגנט, צקאלו הוא הבעלים של המסעדה "העצוב" במוסקבה שעל שפת יאקימנסקיה ובסוף 2010, יחד עם אלכסיי בוקוב ואלכסנדר אורלוב, פתח את המסעדה "צ'יצ'יביו".
דורון גביש
ביוגרפיה
גביש שותף בחברה בין לאומית הפועלת לפיתוח עסקי והשקעות בחברות סטארט-אפ. וכמו כן מרצה בתחום הובלת שינוי ומנהיגות בכירה.
קו סנטרל
הארכות שהוספו לקו
במהלך שנות "תוכנית העמלה החדישה" (1935-1940) הקו הוארך עד מאוד:
1949
עובדות
בדיקת הרכבות ושיפוצן נעשה בתחנת מערב רוזליפ. תחזוק שיגרתי של הרכבות נעשה גם בתחנות היינהולט ווייט סיטי. תחנת וייט סיטי גם מאפשרת אחסון רכבות בלילה, אף כי התחנות וודפורד ולופטון מאפשרות זאת.
כריסטובל בלנסיאגה
ביוגרפיה
בית האופנה בלנסיאגה ממשיך לפעול גם כיום, בבעלות בית האופנה גוצ'י.
יחסי הממלכה המאוחדת–קוריאה הצפונית
היסטוריה
במהלך מלחמת קוריאה היו שתי המדינות יריבות, כאשר הממלכה המאוחדת פיקחה על כוחות חבר העמים הבריטי בקוריאה, המשרתים את האומות המאוחדות (האו"ם). מאוחר יותר, במהלך המלחמה הקרה הממלכה המאוחדת הייתה בעלת ברית חזקה של ארצות הברית, בעוד שקוריאה הצפונית הייתה בעלת ברית של ברית המועצות.
וורקא
היסטוריה
וורקא זכתה למעמד עיר בשנת 1321. בשנת 1478 נוסדה בוורקא מבשלת שיכר ששמעה יצא למרחוק. אחד מראשוני החסידות, רבי יצחק קאליש הקים את חצר החסידות שלו בעיירה וורקא, והיא נקראת על שמה. רבי ישראל יהושע מקוטנא כיהן תקופה מסוימת כרב בוורקא.
CVS
בעיות
מערכת CVS משתמשת באוסף כלים קיימים (RCS, patch), אולם היא לא הצליחה להתמודד עם מספר בעיות שנבעו מתכנונה הבסיסי. מכיוון שכל המידע על הגרסאות נאגר על כל קובץ בנפרד, אין תמיכה פשוטה בפעולת הזזת קבצים. אין גם אפשרות להבטיח שפעולת commit תצליח או תיכשל כולה (atomic commit) - יכול להיות שפעולת commit שכוללת שינויים בכמה קבצים תיכשל באמצע ותשאיר חלק מהקבצים עם השינויים החדשים וחלק עם הגרסה הישנה.
לוקה מארנציו
לוקה מארנציו (באיטלקית: Luca Marenzio; 18 באוקטובר 1553? - 22 באוגוסט 1599), מלחין איטלקי מתקופת הרנסאנס המאוחר. הוא היה אחד ממלחיני המדריגלים הנודעים ביותר ואלה שכתב הם אולי הדוגמאות המעולות ביותר לצורה זו בשלב התפתחותה האחרון, לפני התמורה שחולל בה קלאודיו מונטוורדי בראשית תקופת הבארוק.
מוזיקה
אף כי מארנציו כתב כמות מסוימת של מוזיקת קודש שצורת מוטטים ומדריגלי ספיריטואלי (מדריגלים המבוססים על טקסטים דתיים), רוב יצירתו, ואותו חלק ממנה ששרד כל השנים, הוא מכלול המדריגלים העצום שלו. במהלך שני העשורים של קריירת ההלחנה שלו חלו בהם שינויים בסגנון, טכניקה וצליל.
מלחמת חפירות
מלחמת החפירות הייתה תוצאה של התקדמות כושר הירי של כלי הנשק ההתקפיים (קצב אש, דיוק, טווח, כושר הרג וחדירה) מבלי שתהיה התקדמות מקבילה בטכנולוגיית המיגון והתנועה. במהלך מלחמת העולם הראשונה גבתה שיטת לוחמה זו קורבנות בקנה מידה עצום בקרב על הסום, בקרב ורדן (למעלה ממיליון נפגעים בכל אחד מן הקרבות) ועוד, כאשר חיילים הסתערו מתוך השוחות אל מוות בטוח מול מכשולי גדרות תיל וירי מכונות ירייה של האויב וזאת מבלי להשיג הישג כלשהו מבחינת התקדמות. למספר הקורבנות הרב תרמו גם הפעלת נשק להשמדה המונית כגון החדרת גז רעיל לשוחות ורמת ההיגיינה הירודה. לעיתים נאלצו החיילים לשהות בשוחות זמן רב, לישון בהן, לבשל ולאכול בהן, לטפל בתוכן בפצועים וכדומה. על מנת לשבור את הקיפאון במלחמת העולם הראשונה הומצא הטנק, שהיה אמור לתת מענה לתנועה ממוגנת מעבר למכשולי שטח ההפקר ולאפשר הסתערות, כיבוש שטח והכרעה. אף על פי שברוב שלבי המלחמה לא הוכיח הטנק את עצמו, המשך פיתוח הטנקים שינה את אופי הלחימה והפך את מלחמת החפירות ללא רלוונטית.